Debuterende Markus Holgersson udlignede sent, da AaB reddede 1-1 mod oprykkerne AC Horsens. Bubacarr Sanneh havde bragt østjyderne foran. AaB var som ventet mest på bolden, men gæsterne gjorde sig i flere omgange også farlige. Det var 0-0 ved pausen, og det var også stillingen ti minutter inde i anden halvleg efter en AaB-domineret start uden markante muligheder. Men så blev ballet også åbnet, skriver bold.dk. Horsens bragte sig foran og først efter 89 minutter tæskede Rasmus Würtz bolden mod mål efter et frispark. Dannevang klarede flot, men returen blev sendt i kassen af svenske Holgersson. Kampen sluttede dermed 1-1.

Opsummering:
Debuterende Markus Holgersson udlignede sent, da AaB reddede 1-1 mod oprykkerne AC Horsens, skriver bold.dk